Dječji vrtić Poneštrica Sjedište:

OIB:86090243135 Dječji vrtić “Poneštrica”

Osnivač/ravnatelj: Monika Vučetić Juretić Ćikovići 26/4

Gsm: +385 (0)91 887 5725 Hr-51 215 Kastav

Tel/fax: +385 (0)51225138 tel.+385(0)51 225 138

E-mail: dvponestrica@gmail.com

Podružnica:

* Dječji vrtić “Kockica”, Brestovice 34a, 51215 Kastav, tel. +385(0)912233951
* Dječji vrtić “Sreća”, Ilovca 18c, 51 216 Viškovo, tel. +385(0)995360354

**SIGURNOSNO-ZAŠTITNI I PREVENTIVNI PROGRAM**

**DJEČJEG VRTIĆA PONEŠTRICA**

Dita Vučetić, ravnateljica

Monika Vučetić Juretić, odgojitelj/pedagog

Lipanj, 2018.

**Sadržaj**

I. UVOD ......................................................................................................................................... 4

II. SIGURNOSNO-ZAŠTITNE MJERE ...................................................................................... 7

II.1. Mjere sigurnosti kod preuzimanja i predaje djeteta roditelju (ili drugoj odrasloj osobi) …... 7

II.2. Mjere sigurnosti i zaštite zdravlja djece u vrijeme boravka u unutarnjim prostorima ........... 8

II.3. Mjere sigurnosti i zaštite zdravlja djece u sobi dnevnog boravka .......................................... 9

II.4. Mjere sigurnosti i zaštite zdravlja djece u korištenju sanitarnih prostorija ............................ 9 II.5. Mjere sigurnosti i zaštite zdravlja djece na vanjskom prostoru vrtića ................................... 10

II.6. Mjere sigurnosti u procesu prehrane djece ........................................................................... 11

II.7. Mjere sigurnosti i zaštite zdravlja djece u vrijeme provođenja dnevnog odmora djece …... 13 II.8. Mjere sigurnosti i zaštite zdravlja u vrijeme provođenja aktivnosti na zraku u zimskim i ljetnim uvjetima............................................................................................................................. 13

II.9. Mjere sigurnosti i zaštite zdravlja djece prilikom provođenja šetnje ili posjeta ................... 14

II.10. Mjere sigurnosti i zaštite zdravlja djece prilikom provođenja izleta .................................. 14 II.11. Mjere sigurnosti i zaštite zdravlja djece prilikom provođenja rekreativnih programa ….... 15

II.12. Mjere sigurnosti i zaštite zdravlja djece prilikom izostanka matičnih odgojitelja .............. 16

II.13. Mjere nadzora kretanja osoba po vrtiću .............................................................................. 16

III. PROTOKOLI POSTUPANJA U KRIZNIM SITUACIJAMA ............................................... 18

III.1. Protokol zbrinjavanja zdravstvenih poteškoća .................................................................... 18

III.2. Protokol postupanja kod povreda i pružanje prve pomoći .................................................. 19

III.2.1. Protokol zbrinjavanja lakih ozljeda .................................................................................. 21

III.2.2. Protokol zbrinjavanja opeklina ........................................................................................ 22 III.2.3. Protokol zbrinjavanja teže ili teške ozljede ....................................................................... 23 III.2.4. Protokol postupanja u slučaju epidemije ........................................................................... 24 III.2.5. Protokol zbrinjavanja jako teške ili kritične ozljede ......................................................... 24 III.3. Protokol postupanja u slučaju sumnje ili stvarnog zlostavljanja ili zanemarivanja djeteta ili nasilja u obitelji ............................................................................................................................. 27

III.4. Protokol postupanja u slučaju nasilja prema djetetu od strane odrasle osobe …................. 28

III.5. Protokol postupanja kod sukoba između radnika i drugih odraslih osoba .......................... 29

III.6. Protokol postupanja u slučaju nasilja među djecom............................................................. 31

III.7. Protokol postupanja u slučaju kad je dijete izvan kontrole emocija i ponašanja ................. 32

III.8. Protokol postupanja u kad stanje osobe koja je došla po dijete ugrožava njegovu sigurnost ....................................................................................................................................................... 33

III.9. Protokol postupanja kad roditelj ne dođe po dijete u vrtić do kraja trajanja programa….... 33

III.10. Postupanje u slučaju dovođenja i odvođenja djeteta kada roditelji ne žive u obiteljskoj zajednici ili postoji nesporazum među roditeljima oko sadržaja roditeljske skrbi ........................ 34 III.11. Protokol postupanja u slučaju nestanka djeteta iz vrtića ................................................. 34 IV. PRIJELAZNE I ZAVRŠNE ODREDBE ............................................................................... 36 V. PRILOZI ...................................................................................................................................37

1. **UVOD**

Suvremeni je život unio u okruženje određene rizike, te nepovoljne utjecaje po sigurnost kako odraslih, tako i djece. Ovaj je program mjera povećane sigurnosti o djeci osmišljen s ciljem prevencije i postupanja u slučaju djelovanja nepovoljnih okolnosti koje mogu utjecati na narušavanje psiho-fizičkog zdravlja, ali i ugroze opće sigurnosti i života djeteta. Uzroci takovih okolnosti najčešći su u sferi nekih razvojnih osobitosti djece, organizacijsko – materijalnih uvjeta u okruženju, ali i u stupnju nadzora nad aktivnostima djece kao i usvojenosti vještina osoba koje o njima skrbe u trenutku pružanju pomoći kod nezgoda.

Globalno gledajući može se reći da postoje dva načina preventivnog djelovanja koja doprinose sigurnosti djece, a to su; indirektni način – koji se provodi putem poticanja djeteta na osamostaljivanje u sferi skrbi o osobnom zdravlju i sigurnosti direktni način - koji pridonosi djetetovoj fizičkoj sigurnosti, zdravlju i povoljnom psihosocijalnom ozračju

Osnovna polazišta Programa su:

* sigurnost djeteta je njegova elementarna potreba i pravo
* skrb za zdravlje, sigurnost i zaštitu djeteta je prioritetna zadaća i odgovornost svih sudionika odgojno-obrazovnog procesa
* timski rad na sigurnosti djeteta omogućava ostvarenje zaštite, skrbi, i podrške djetetu i potiče razvoj njegovih socijalnih kompetencija
* predusretanje problema vezanih uz zdravlje, sigurnost i zaštitu djeteta je najbolja prevencija rizičnog ponašanja

Cilj

* stvaranje sigurnog ozračja za što kvalitetniju realizaciju odgojno obrazovnog procesa kroz identifikaciju, prevenciju i otklanjanje rizičnih čimbenika
* zaštita sigurnosti i zdravlja djece, poticanje samozaštitnog odgovornog ponašanja i svjesnog izbjegavanja rizika te osnaživanje djeteta za sigurno ponašanje
* uspostaviti partnerstvo sa roditeljima djece o kojoj vrtić skrbi

Ciljevi Programa mjera povećane sigurnosti će se ostvarivati kroz nekoliko razina:

ODGOJITELJI:

* timskom suradnjom odgojitelja i stručnog tima treba utvrditi rizike i procijeniti postojeću situaciju s obzirom na sigurnost djeteta u vrtiću;
* u okvirima stručnog usavršavanja odgojitelja prednost treba dati temama koje su usklađene s ciljevima ovih Mjera i protokola;
* na odgojiteljskom vijeću upoznati sa Programom mjera povećane sigurnosti
* nakon mogućih kriznih događaja održati odmah po događaju suportnu radionicu za sve odrasle - sudionike stresnog događaja

OSTALI RADNICI

* na skupu radnika upoznati radnike sa Programom mjera povećane sigurnosti

DJECA:

* kroz odgojno-obrazovne sadržaje, aktivnosti i projekte potrebno je osnaživati dijete u odgovornom i samozaštitnom ponašanju:

- razvoj pozitivne slike o sebi,

- odupiranja bilo kakvom nasilnom ponašanju,

- odgoj za i o dječjim pravima kao i obavezama i odgovornostima,

- poznavanje i poštivanje pravila ponašanja u skupini i u prometu sukladno dobi djeteta,

- poznavanje poželjnih i primjerenih sigurnih ponašanja u Vrtiću (kako se krećemo po Ustanovi, kako po dvorištu, kako koristimo sprave, kako se ponašamo na izletima i u posjetama, kako se odnosimo prema imovini Vrtića i tuđim stvarima, kako koristimo škare, alat i sl.)

- prepoznavanje opasnosti ozljeđivanja sebe ili drugih,

- prepoznavanje potencijalnih opasnosti i izbjegavanje istih,

- učenje vještina odgovornog ponašanja,

- razvijanje sposobnosti nenasilnog rješavanja sukoba,

- razvoj vještina asertivnosti

– osnaživanje djece u zauzimanju za sebe itd.

RODITELJI:

* upoznati roditelje s Programom mjera povećane sigurnosti, utvrđivanje prava, obaveza i odgovornosti svih sudionika;
* pravovremeno informirati roditelje o kriznim situacijama, poduzetim mjerama i ishodu;
* pružanje podrške i jačanje roditeljske kompetencije u području odgoja i obrazovanja djece (uključivanje roditelja u odgojno-obrazovni proces, edukativni rad s roditeljima - tematske radionice i predavanja, individualni savjetodavni rad itd.)

Mjere zaštite i aspekti sigurnosti djece obuhvaćene skrbi u Vrtiću vode se i Konvencijom o pravima djeteta i odvijaju kroz uvažavanje prava djece na:

* PREŽIVLJAVANJE koje osigurava odgovarajući životni standard (smještaj, prehrana, zdravstvena skrb)
* RAZVOJNO PRAVO – osiguranje najboljeg mogućeg razvoja u odnosu na kulturu, igru, odgoj i obrazovanje
* ZAŠTITNO PRAVO – zaštita djeteta od zapostavljanja i negativnih utjecaja duhana, alkohola, droga i drugih
* PRAVO SUDJELOVANJA – omogućiti djetetu aktivno sudjelovanje u okruženju, u očuvanju zdravlja i brizi o sebi

Možemo reći da se radi o provedbi četiri (4) aspekta sigurnosti Preventivnog programa koji integrativno obuhvaćaju:

1. SIGURNOSNO ZAŠTITNE MJERE - fizičke mjere zaštite i stvaranje sigurnog ozračja
2. MJERE OČUVANJA I UNAPREĐENJA ZDRAVLJA DJECE
3. PSIHOSOCIJALNE MJERE ZAŠTITE – ozračje sigurnosti za dijete
4. AKTIVNOSTI U CILJU SAMOZAŠTITE I SAMOOČUVANJA DJETETA

NOSITELJI PROGRAMA:

• ravnatelj

• svi radnici

**II. SIGURNOSNO ZAŠTITNE MJERE**

II.1. MJERE SIGURNOSTI KOD PREUZIMANJA I PREDAJE DJETETA RODITELJU (ILI DRUGOJ ODRASLOJ OSOBI)

* dijete iz vrtića mogu odvoditi samo roditelji ili osobe koje oni ovlaste u navedenoj izjavi
* roditelj je dužan ispuniti i potpisati izjavu o tome tko će, osim roditelja, dovoditi i odvoditi dijete– Izjava o dovođenju i odvođenju djece koja je pohranjena kod odgojitelja
* Izjava je važeća za vrijeme dok dijete pohađa vrtić, a u slučaju eventualnih izmjena roditelj je dužan pravodobno ispuniti novu izjavu
* odgojitelj najmanje jedanput godišnje treba provjeriti i ažurirati podatke o telefonskim brojevima roditelja i opunomoćenih osoba.
* maloljetnim osobama nije dozvoljeno dovođenje ili odvođenje djeteta iz vrtića
* u situacijama kada su roditelji ili opunomoćene osobe spriječene doći po dijete, roditelj je obvezan o tome telefonski obavijestiti odgojitelja, navesti ime i prezime osobe koja će doći po dijete
* osoba koja dovodi i odvodi dijete dužna se javiti se odgojitelju prilikom svakog dolaska, odnosno odlaska iz vrtića. Dijete se ne smije ostavljati da samo dolazi i odlazi kroz dvorište vrtića. U slučaju da dijete dolazi ili odlazi iz vrtića bez nadzora odrasle osobe odgojitelj će u najkraćem roku pozvati roditelje na razgovor.
* od trenutka predaje djeteta odgojitelju, odgojitelj preuzima punu odgovornost za dijete.
* u slučajevima kada se kod prijema djeteta u jaslice/vrtić uoči fizička povreda ili simptomi bolesti, odgojitelj mora pitati roditelja što se dogodilo i zabilježiti informaciju u dnevnik rada te informirati ravnatelja.
* dežurni odgojitelj koji je primio dijete, kao i odgojitelj iz jutarnje smjene dužni su drugom odgojitelju prenijeti informaciju roditelja ili nešto što se neplanirano dogodilo djetetu (npr. bolest ili ozljeda)
* odgojitelju u dežurnoj sobi treba predati fotokopirane imenike djece, izjave o ovlaštenju za preuzimanje djece te dokumentaciju o posebnim situacijama (odluke suda, centra za socijalnu skrb, upute o posebnim zdravstvenim i prehrambenim potrebama i sl).
* kraći programi - kod prelaska djeteta iz redovitog u kraći program, dijete se ne smije poslati bez nadzora, već po njega mora doći voditeljica kraćeg programa.
* radnici vrtića (ravnatelj pri upisu i odgojitelji na roditeljskim sastancima) dužni su upoznati svakog novog roditelja sa navedenim mjerama.

II.2. MJERE SIGURNOSTI I ZAŠTITE ZDRAVLJA DJECE U VRIJEME BORAVKA U UNUTARNJIM PROSTORIMA

* prostorije trebaju biti pregledne s niskim pregradama kako bi svako dijete bilo u vidokrugu odgojitelja
* namještaj treba imati zaobljene rubove, a stari namještaj koji nema takve rubove trebao bi biti postavljen na mjesta na kojima ne predstavlja prijetnju fizičkoj sigurnosti djece
* sve police i ormari u sobama dnevnih boravaka djece moraju biti stabilne
* električne utičnice trebaju biti zaštićene, električni aparati van dohvata djece te prema zakonskim rokovima vršiti ispitivanje elektroinstalacija i ventila na radijatorima. Nije dozvoljeno grijanje prostora električnim grijalicama. Potrebno je redovito servisirati klimatizacijske aparate
* Pravilnikom o zaštiti od požara utvrđene su izvanredne situacije, mjere i načini postupanja sa električnim aparatima i održavanjem električnih instalacija te postupci u slučaju požara
* neoblikovani materijali kojim se djeca igraju trebaju biti netoksični, kod male djece ne od stakla ili oštrih vrhova (vilice plastične) kao ni razne bočice sprejeva koje su još pod pritiskom ili im je potrgan raspršivač
* odgojitelj je dužan redovito pregledavati neoblikovani materijal i oštećen ili opasan odstraniti iz skupine
* igračke i didaktički materijal treba biti djeci dostupan kako bi se spriječilo penjanje
* redovito prati igračke i neoblikovani materijal
* pri nabavi didaktike i igračaka poštivati Zakon o zdravstvenoj ispravnosti igračaka
* sve prostorije u kojima borave djeca trebaju biti redovno čišćene, prane i sukladno higijenskim normama dezinficirane
* potrebno je redovito provjetravanje prostora (svaki sat vremena po desetak minuta) čuvajući djecu od izlaganja hladnom zraku ili direktnom propuhu
* temperatura u SDB od 20 - 22℃
* u razdoblju visokih temperatura optimalna temperatura unutarnjeg prostora 5℃ niža od vanjske temperature
* temperatura vode za pranje ruku 35 ℃
* u slučaju uočenih nedostataka ili kvarova u prostorima, na namještaju ili drugoj opremi odgojitelj se obraća ravnatelju

II.3 MJERE SIGURNOSTI I ZAŠTITE ZDRAVLJA DJECE U SOBI DNEVNOG BORAVKA

* primarna mjera sigurnosti je kontinuirani nadzor djece nad kretanjem od strane skupnog/skupnih odgojitelja
* ukoliko odgojitelj treba izići iz odgojne skupine dužan je osigurati nadzor djece od strane druge odrasle osobe
* odgojitelj je dužan redovito voditi evidenciju prisutnosti djece
* na vidnim mjestima odgojne skupine istaknuti djecu sa zdravstvenim poteškoćama koja iziskuju posebnu skrb o zdravlju, prehrani ili primjeni nekih lijekova ( npr.antiripiretika)
* odgojitelj tijekom rada sa djecom treba odgovorno i vrlo kratko koristiti mobilni telefon
* čistaća sredstva, lijekovi, toplomjeri i drugi opasni proizvodi moraju biti pohranjeni na zaštićena i za to određena mjesta van dohvata djece

II. 4. MJERE SIGURNOSTI I ZAŠTITE ZDRAVLJA DJECE U KORIŠTENJU SANITARNIH PROSTORA

* sanitarni prostor i oprema treba biti čist, dezinficiran i redovno održavan, te siguran za djecu
* pratiti ispravnost opreme u sanitarima (slavine, vodokotlići, toplina vode). Temeljem dnevnih uvida otklanjati uočene ili dojavljene nedostatke. U slučaju nemogućnosti samostalnog otklanjanja istih ili hitnih intervencija obraća se ravnatelju
* podovi su izrađeni od protukliznog materijala. Na starim podovima postavljena adekvatna protuklizna traka - odgovoran ravnatelj
* podovi moraju biti suhi
* obavezan nadzor djece od strane odgojitelja pri grupnom korištenju sanitara (higijena ruku, pranje zubi)
* obavezan nadzor djece pri korištenju sanitara od strane odgojitelja
* redovno čišćenje, pranje i dezinfekcija prostora i opreme, redovni nadzor i otklanjanje nedostataka
* osiguravanje dostatnih higijenskih sredstava i čistaćeg materijala kao i zadovoljavanja svih propisa u cilju sigurnih higijensko –sanitarnih uvjeta od strane ravnatelja

II. 5. MJERE SIGURNOSTI I ZAŠTITE ZDRAVLJA DJECE NA VANJSKOM PROSTORU VRTIĆA

* sva dvorišta odnosno igrališta vrtića trebaju biti ograđena, a zelene površine i prilazi vrtiću redovito održavani
* obavezno je jutarnje (prije izlaska djece), svakodnevno održavanje igrališta, terasa, zelenila, pješčanika, igrala, sprava i prilaza vrtiću
* vršiti svakodnevni nadzor prostora, sprava i igrala prema
* po izlasku na vanjski prostor vrtića dužnost je i odgojitelja da provjeri sigurnost navedenih prostora i opreme
* sve uočene nedostatke potrebno je dojaviti ravnatelju vrtića i u najkraćem roku otkloniti
* ukoliko nedostatak nije moguće odmah otkloniti, odgojitelj procjenjuje hoće li sa djecom nastaviti koristiti navedeni prostor ili opremu
* odgojitelji trebaju u svakom trenutku imati svu djecu pod nadzorom, a postoje li mjesta koja omogućuju djeci izdvajanje, pojačano to nadzirati kao i korištenje sprava koje djeci omogućuju penjanje i spuštanje (odgojitelji raspoređeni po navedenim mjestima). Treba izbjegavati grupiranje odgojitelja u dvorištu.
* u slučaju potrebe odlaska djeteta na sanitarni čvor, dijete prati jedan odgojitelj, a ostali odgojitelji, za to vrijeme, prate sigurnost ostale djece na dvorištu (međugrupna suradnja). Uvijek treba koristiti sanitarni čvor najbliži dvorištu.
* u slučaju ozljede djeteta odgojitelj procjenjuje o kojoj vrsti ozljede se radi i shodno tome poduzima mjere
* organizacija boravka na zraku je svakodnevna planirana obaveza odgojitelja
* odgojitelji svakodnevno kvalitetno planiraju poticaje i nude djeci sadržaje i aktivnosti koji ih motiviraju na kvalitetnu igru na vanjskom prostoru te istovremeno kod djece razvijaju svijest o potrebi zaštite i samozaštite (osobito pri upotrebi sprava na igralištu, trčanja po neravnom terenu i slično)
* Svaki odgojitelj sa svojom odgojnom skupinom sprema sredstva koja su korištena na vanjskom prostoru
* Pripreme za izlazak podrazumijevaju: - dogovor o aktivnostima na igralištu, gdje će se igrati, što će ponijeti - ubilježiti prisutnu djecu u evidencijsku listu - ponoviti s djecom pravila ponašanja na igralištu, u svrhu utvrđivanja navika u vezi zaštite i samozaštite: zadržavati se na mjestu koje smo izabrali, ne udaljavati se, ne dirati nepoznate predmete, javljati se odgojiteljici u slučaju potrebe (WC, drugi problemi) - s mlađom djecom ponoviti redoslijed radnji pri izlasku - podsjetiti na odlazak u WC, ev. popiti vode

II. 6. MJERE SIGURNOSTI U PROCESU PREHRANE DJECE

* U stvaranju povoljnog konteksta za odvijanje sigurnog i zdravog procesa prehrane za djecu o kojoj vrtić skrbi zaduženi su svi zaposlenici vrtića sa aspekta opisa poslova i zadaća koje iziskuje njihovo radno mjesto
* Roditelji su obvezni pravodobno i cjelovito informirati odgojitelje djeteta o zdravstvenim poteškoćama koje iziskuju specifičnosti u procesu prehrane djeteta

OSNOVNE ZADAĆE SUDIONIKA U PROCESU PREHRANE DJECE

RAVNATELJ

* osigurava materijalne, organizacijske i stručne uvjete u i objedinjava i koordinira timsko djelovanje sudionika ovog procesa skrbi o djetetu u vrtiću

• Planira, programira i vrednuje kvalitetu prehrane

• Planira i prati provedbu sanitarno higijenskih mjera (higijenski minimum zaposlenika, provedba ovih mjera u radu svih sudionika)

• Prati zadovoljavanje djetetovih prehrambenih potreba i stanje uhranjenosti

• Prati i osigurava prava djece sa aspekta osiguranja posebnih (zdravstvenih) potreba u prehrani

• Prati, sudjeluje i koordinira rad svih zaposlenika u pripremi i provedbi procesa prehrane

• Surađuje sa dobavljačima vezano uz dostavljanje ugovorenih, kvalitetnih, zdravstveno ispravnih namirnica

• Savjetodavno – konzultativni razgovor sa roditeljima djece koja imaju zbog zdravstvenih poteškoća, poremećaje u prehrani ili smanjeni napredak u prirastu tjelesne mase

PEDAGOG

• Prati interakcijske situacije na relaciji dijete – odgojitelj u cilju provođenja podražavajućih postupaka odgojitelja u odnosu prema hrani od razvijanja kulturno – higijenskih navika preko poticanja na samostalnost djece, intrinzične motivacije i stvaranje stimulirajućeg, ugodnog i sigurnog konteksta u ovom segmentu rada

• Senzibiliziranje odgojitelja za prepoznavanje i uvažavanje djetetovih psihosocijalnih potreba u prehrani

• Savjetodavni razgovor sa roditeljima vezano uz navedene poremećaje prehrane

ODGOJITELJ

• Skrbi za djecu sa posebnim potrebama u prehrani (da konzumiraju propisanu,dogovorenu hranu)

• Osigurava stimulativno i ugodno ozračje u provođenju obroka djece

• Obvezno nadzire djecu u vrijeme posluživanja i konzumiranje hrane

• Provodi kulturno –higijenske mjere sa djecom

• Surađuje sa roditeljima u cilju provedbe zadaće vezane uz konzumiranje zdrave i sigurne hrane u vrtiću

• Osigurava djeci tijekom boravka u vrtiću konzumiranje vode uvažavajući higijenske aspekte

KUHARICA

• Poštivanje i redovita provedba sanitarno –higijenskih standarda u svim segmentima preuzimanja namirnica, pripreme i distribucije obroka prema postavljenim načelima HACCCAP sustava

• Obveza stalnih doedukacija i uvođenja inovacija u cilju osiguravanja kvalitetne, zdrave i sigurne prehrane djece u vrtiću

II.7. MJERE SIGURNOSTI I ZAŠTITE ZDRAVLJA DJECE U VRIJEME PROVOĐENJA DNEVNOG ODMORA DJECE

* temeljem dobrog prepoznavanja i zadovoljavanja individualnih potreba odgojitelj je dužan omogućiti djetetu dnevni odmor i/ili dnevni san
* djeca moraju biti pod nadzorom odgojitelja
* prostor i oprema sobe dnevnog boravka prilagođava se potrebama za provođenje odmora ili spavanja ovisno o uzrastu djece
* u odgojnoj skupini s različitim potrebama djece za dnevnim odmorom odgojno-obrazovni proces potrebno je organizirati na način da djeca koja se ne odmaraju ne ometaju djecu u dnevnom odmoru (planirati aktivnosti za djecu nespavače)
* soba treba biti prozračena, ugodne temperature, bez propuha (da dijete nije ispod otvorenog prozora ili otvorenih vrata). Prostor umjereno zatamnjen.
* svako dijete treba posjedovati pidžamu, koju osiguravaju roditelji
* dijete treba raskomotiti sukladno godišnjem dobu (skinuti suvišnu odjeću i odjeću u kojoj se igralo)
* nakon ručka usmjeriti pozornost na eventualno zadržavanje hrane u usnoj šupljini kako dijete ne bi otišlo na odmor sa hranom u ustima
* kod djeteta sa akutnim simptomima bolesti ili nekim kroničnim (epilipsija, febrilne konvulzije, opstruktivni bronhitis, sklonost krvarenjima iz nos) pratiti stanje djeteta u vrijeme spavanja ili odmora
* pri uočenim nepravilnostima u disanju, trzanju i sličnim reakcijama postupiti prema naputcima

II. 8. MJERE SIGURNOSTI I ZAŠTITE ZDRAVLJA DJECE U VRIJEME PROVOĐENJA AKTIVNOSTI NA ZRAKU U ZIMSKIM I LJETNIM UVJETIMA

* u ljetnom periodu nužno je organizaciju odgojno-obrazovnog rada (poticaji i aktivnosti) uskladiti sa poželjnim vremenom boravka na otvorenom;
* u prijepodnevnim satima djeca borave na otvorenom od 09,00 – 11,00 sati, a u vrijeme ekstremnih vrućina do 10,30 sati
* prije 16,00 sati pri visokim temperaturama ne izlazi se sa djecom na otvoreno
* u suradnji sa roditeljima potrebno je djeci osigurati kapice i zaštitu kože kremama
* obveza je odgojitelja osigurati vodu za piće u vrijeme boravka na zraku
* usmjeravati djecu na korištenje sjenovitih prostora u uvjetima visokih temperatura
* boravak na zraku u zimskom periodu odvija se u uvjetima bez jakog vjetra ili magle do -10 ℃
* sa roditeljima dogovoriti adekvatnu odjeću i obuću za boravak na zraku
* kako bi spriječili nastanak ozeblina potrebno je organizirati kretanje djece, a sa mlađom djecom boraviti do pola sata vani

II. 9. MJERE SIGURNOSTI I ZAŠTITE ZDRAVLJA DJECE PRILIKOM PROVOĐENJA ŠETNJE ILI POSJETA

* šetnje s djecom u bližu okolicu vrtića trebaju biti svrhovite i unaprijed planirane
* o odlasku sa djecom u šetnju ili posjet obavještavaju se roditelji (kutić za roditelje) kako bi mogli uskladiti dovođenje djeteta u vrtić
* na početku pedagoške godine upoznaju se roditelji sa planiranim izlascima djece van kruga vrtića i traži se njihova suglasnost
* za šetnju ili posjet OBAVEZNA SU DVA ODGOJITELJA, a za izlazak na dvorište dovoljan je jedan odgojitelj
* izlasci iz vrtića, mjesto odlaska i predviđeno trajanje najavljuju se ravnatelju,
* ukoliko posjet iziskuje korištenje prijevoza potrebne su posebne mjere sigurnosti (opisane pod izleti)

II. 10. MJERE SIGURNOSTI I ZAŠTITE ZDRAVLJA DJECE PRILIKOM PROVOĐENJA IZLETA

* izleti čine sastavni dio odgojno – obrazovnog rada vrtićkih skupina sa djecom KOJA IMAJU PUNE ČETIRI (4) GODINE
* planiraju se na početku pedagoške godine. Obveza je upoznati roditelje sa Planom provedbe na roditeljskom sastanku
* roditelji su dužni dati pisanu suglasnost za odlazak djeteta na izlet – obrazac suglasnosti
* za izlet su potrebne pripreme djece od strane roditelja i odgojitelja; odgojitelj izraditi strukturiran pismeni plan izleta (cilj, aktivnosti, poticaji) koji je potrebno dostaviti ravnatelju
* roditelj sukladno vremenskim uvjetima odabire za dijete adekvatnu odjeću i obuću
* ovisno o ponudi organizatora, vezano uz obrok tijekom izleta, roditelji osiguravaju djetetu ambalažiranu vodu, grickalice ili voće (ne hranu koja je podložna kvarenju)
* ukoliko se izlet odvija u prirodi osigurati zaštitu od krpelja ili uboda insekata
* za dijete koje ima poteškoće (mučnina, povraćanje u vožnji), roditelj osigurava adekvatnu prevenciju (tablete protiv mučnine)
* roditelji dijete usmjeravaju vezano uz skrb o vlastitom zdravlju i sigurnosti na izletima
* odgojitelji obvezno nose na izlet popis djece kao i kontakte roditelja kako bi ih u slučaju potrebe mogli kontaktirati. Vode računa o zaštite djece od sunca, hladnoće, sigurnosnim aspektima izleta, higijensko–zdravstvenim aspektima provedbe programa izleta (pranje ruku, konzumiranje hrane, korištenje WC-a, davanje sredstva protiv mučnine)
* po povratku sa izleta roditelj preuzima dijete u sobi dnevnog boravka djeteta ili u dvorištu vrtića
* u slučaju ozljede djeteta koja iziskuje liječnički tretman organizator izleta je dužan osigurati prijevoz djeteta do najbliže zdravstvene ustanove u pratnji člana stručnog tima
* kod teških ozljeda poziva se hitna medicinska pomoć
* o događaju odgojitelj obavještava roditelje i ravnatelja vrtića

II. 11. MJERE SIGURNOSTI I ZAŠTITE ZDRAVLJA DJECE PRILIKOM PROVOĐENJA REKREATIVNIH PROGRAMA

* za pohađanje rekreativnog programa (npr.klizanje) potrebna je suglasnost roditelja
* roditelj je dužan dijete dovesti u vrtić prije odlaska na rekreativan program i preuzeti ga u vrtiću nakon realiziranog rekreativnog programa
* odgojitelji nose sa sobom popis djece polaznika rekreativnog programa svakog dana i kontakt, broj telefona roditelja)
* za skrb o djeci zadužena su dva odgojitelja
* jedan odgojitelj preuzima brigu o ozlijeđenom djetetu
* djeca sa akutnim oboljenjima (temperatura, proljev, povraćanje) ne mogu polaziti program do ozdravljenja koje dokumentiraju potvrdom djetetovog liječnika
* dijete mora biti ADEKVATNO OPREMLJENO za određenu rekreativnu aktivnost: skafander, rukavice i kapa (za klizanje)
* vrtić osigurava sredstva za pružanje prve pomoći
* u slučaju lakše ozljede djetetu se pruža pomoć na licu mjesta
* u slučaju sumnje na prijelom (potrebna imobilizacija) ili neku drugu težu ozljedu potrebno je odvođenje djeteta na daljnju liječničku obradu. Ako je moguće osigurati to od strane roditelja. U slučaju da roditelj ne može doći u kratkom roku uz dogovor s roditeljima jedan od odgojitelja odvodi dijete u zdravstvenu ustanovu

II. 12. MJERE SIGURNOSTI I ZAŠTITE ZDRAVLJA DJECE PRILIKOM IZOSTANKA MATIČNIH ODGOJITELJA (ZAMJENE ODGOJITELJA)

* u svakom trenutku svaka relevantna dokumentacija (lista prisutnosti, imenik djece, knjiga pedagoške dokumentacije, naputci vezani uz posebnu prehranu i zdrav. mjere pojedine djece) treba biti na vidljivom mjestu u sobi dnevnog boravka kako bi bio omogućen uvid u nju od strane odgojitelja na zamjeni u dotičnoj skupini
* pravovremeno i primjereno obavijestiti roditelje o zamjeni i to usmenim ili pismenim putem u kutiću roditelja
* interesirati se kod grupnog odgojitelja o mogućim posebnostima neke djece u skupini (posebne potrebe, specijalni režimi u prehrani ili njezi)
* saznati što više o ponašanju djece, o odnosima u skupini, o dogovorenim pravilima, o načinu odvijanja dnevnih rutina

II. 13. MJERE NADZORA KRETANJA OSOBA PO VRTIĆU

* svi radnici vrtića su dužni voditi brigu o kretanju osoba unutar i oko vrtića, osobito ako iste nisu korisnici usluga vrtića
* svi zaposlenici su dužni pružiti pomoć stranoj osobi u snalaženju u prostoru Vrtića: upitati koga treba i otpratiti je do te osobe
* neuobičajeno kretanje stranih osoba u Vrtiću treba pratiti i ukoliko je ponašanje te osobe sumnjivo, treba joj saopćiti da ne može ulaziti u Vrtić bez valjanog razloga, a potom je ispratiti do izlaza iz Vrtića
* spremačica redovito (na kraju radnog vremena) provjerava sva vrata i prozore kako bi se spriječio neovlašten ulaz, odnosno provala u vrijeme kada u vrtiću nema nikoga

**III. PROTOKOLI POSTUPANJA U KRIZNIM SITUACIJAMA**

Operacionalizacija aspekata sigurnosnih mjera podrazumijeva izradu Protokola postupaka u kriznim situacijama koji služe prvenstveno odgojiteljima, ali i ostalim osobama zaposlenim u vrtiću sa ciljem adekvatne i sigurne primjene usvojenih znanja i vještina u otklanjanju nepovoljnih, rizičnih situacija za sigurnost djece kao i pružanja pravilne prve pomoći

PRVA POMOĆ je skup postupaka i praktičnih vještina kojima pomažemo ozlijeđenoj ili naglo oboljeloj osobi na mjestu događaja i prije dolaska hitne medicinske pomoći u težim situacijama. Da bi prva pomoć osigurala daljnji uspjeh liječničkih postupaka nužna je primjena i znanje OSNOVNIH NAČELA I METODA PRUŽANJA PRVE POMOĆI;

1. PRISEBNOST – biti brz i promišljen u postupcima

2. PROVJERA STANJA SVIJESTI OZLIJEĐENOG DJETETA

3. PRIMJENA BOČNOG POLOŽAJA - ako je dijete bez svijesti

4. OSJEĆAJ SIGURNOSTI DJETETA - ako je pri svijesti (stvoriti osjećaj sigurnosti ohrabrivanjem i umirivanjem)

5. PRIMJENA STEČENIH ZNANJA U KOJA STE SIGURNI, AKO NISTE SIGURNI TRAŽITE POMOĆ ZDRAVSTVENE VODITELJICE ILI KOLEGICA KOJE TO ZNAJU ILI HITNU MEDICINSKU POMOĆ 112 ILI 194

6. DJETETU NE DAVATI NIŠTA NA USTA (PITI –JESTI) KADA SE OČEKUJE KIRURŠKI TRETMAN

III.1. PROTOKOL ZBRINJAVANJA ZDRAVSTVENIH POTEŠKOĆA

LAKŠE SMETNJE I ZDRAVSTVENE POTEŠKOĆE

* POVIŠENA TEMPERATURA - temperatura iznad 37℃ mjerena ispod pazuha.
* Kada temperatura prelazi 37℃ treba provesti postupke snižavanja:
  + Rashlađivanje djeteta (lagana odjeća), dati piti što više tekućine,
  + primijeniti sredstvo za skidanje temperature ili rashlađivanje/spužvicom ili krpom vlažiti kožu svake 2 -3 minute dok se ne snizi temperatura (ne vlažiti lice i glavu).
  + Obavijestiti roditelja.
* UHOBOLJA, ZUBOBOLJA – obavijestiti roditelja; ovisno o tjelesnoj težini djeteta dati antiperetik koji ima i analgetsko djelovanje.
* POVRAĆANJE – pola sata nakon prestanka povraćanja ne davati ništa na usta, nakon toga početi na žličicu davati vodu ili blago zaslađen čaj. Ukoliko se stanje ne smiruje i dijete se osjeća malaksalo, obavijestiti roditelje.
* PROLJEV - obavezna rehidracija/nadoknada tekućine na usta. Kod učestalih vodenih stolica više od 3 pozvati roditelja da dođe po dijete
* OSIP
* KAŠALJ

ZDRAVSTVENE POTEŠKOĆE KOJE IZISKUJU KUĆNU NJEGU

* VISOKA TJELESNA TEMPERATURA (38,0 - 40,0 C) - Pristupiti snižavanju temperature, rehidraciji i pozvati roditelja da dođe po dijete. Kod djece koja su imala febrilne konvulzije, snižavanje temperature od časa povišenja 37C
* OTEŽANO DISANJE (opstruktivni bronhitis, astma) - staviti dijete u povišeni ležeći položaj, konzultirati roditelja. U slučaju da je dijete problijedilo ili poplavilo pozvati HITNU POMOĆ
* UZASTOPNI PROLJEV (ili POVRAĆANJE) sa više od tri stolice, dijete vidno malaksalo- nadoknada tekućine. Pozvati roditelja da dođe po dijete. Suha koža i sluznice te žeđ ukazuju da je došlo do dehidracije što iziskuje liječničku pomoć
* NESPECIFIČNI BOLOVI U TRBUHU – poleći dijete u bočnom položaju sa savinutim nogama prema trbuhu. Ne davati ništa piti, jesti. Pozvati roditelja. U slučaju jakih bolova potražiti liječničku pomoć u suglasnosti sa roditeljem.

III.2. PROTOKOL POSTUPANJA KOD POVREDA I PRUŽANJE PRVE POMOĆI

Ozljede ili lezije su skup lokalnih ili općih poremećaja nastalih djelovanjem nekog štetnog agensa jačeg od otpora pojedinačnog tkiva pri čemu dolazi do lokalnih i općih promjena na ozlijeđenom tkivu, odnosno do ozljeda.

Opće reakcije na djelovanje mehaničkih sila mogu biti NEZNATNE – jedva vidljive a mogu biti i većeg značenja.

RAZLIKUJEMO ZATVORENE I OTVORENE OZLJEDE

* ZATVORENE OZLJEDE – nastaju uslijed gnječenja tkiva, pritiska, rastezanja, udaraca, savijanja uglavnom čvrstih tkiva –kosti (PRIJELOMI). Kod ovih ozljeda uglavnom ne dolazi do prekida kože i sluznice (osim kod ogrebotina). Krvarenje se uočava u krvnim podljevima, modricama ili u težim slučajevima krvarenja u tjelesne šupljine (trbušnu, lubanju, grudni koš) uslijed čega može doći do stanja ŠOKA.
* OTVORENE OZLJEDE – stanje poznato kao RANE

Mogu biti ogrebotine, razderotine, porezotine, posjekotine, ubodne rane, ugrizne rane. Kod ove vrste ozljede može doći do prodora bakterija u unutrašnjost.

Unutarnje krvarenje popraćeno je:

- bljedilom kože i / ili

- orošenim, znojnim licem

- ubrzanim, jedva opipljivim pulsom

- ubrzanim/površnim disanjem

PODJELA OZLJEDA OBZIROM NA POSTUPAK ZBRINJAVANJA

* LAKE OZLJEDE - ne ugrožavaju život, nije potreban daljnji tretman kao ni hitna medicinska pomoć
* RANE kod kojih je oštećen samo površinski sloj kože i nema jakog krvarenja smatraju se LAKIM OZLJEDAMA.
* Ovisno o sredstvu koje je uzrokovalo ozljeđivanje govorimo o:

ogrebotini, ugrizu od strane drugog djeteta kod kojeg nije presječena koža, modrici uslijed udarca, porezotini kod koje rana “ne zjapi” ili nespecifičnoj oguljotini (oguljen površinski dio natkože

Ogrebotine – ozlijeđen površinski dio kože, bez jakog krvarenja

Modrice - staviti hladan oblog, podići ozlijeđeni dio (ruka, noga) ako je ogrebena

Razderotine, porezotine – relativno pravilnih (može i malo neravnih rubova). Uglavnom ispunjena krvlju

Ugrizna rana (kod koje nije došlo do prekida kože) –u pravilu je mala i ovisi o veličini zahvaćenog tkiva i veličini zubi kojima je ugrizeno dijete. Isprati toplom vodom i sapunom ili fiziološkom otopinom (u cilju ispiranja bakterija zubi kojima je ugrizeno dijete). Ispire se od rubova ugriza prema ”van”. Provjeriti procijepljenost ugrizenog djeteta i djeteta koje je ugrizlo u konzultaciji sa zdravstvenom voditeljicom

Ubodi insekata – ako postoji samo lokalna reakcija (crvenilo, otok,svrbež) mjesto uboda oprati sapunom i vodom. Može se primijeniti i hladni oblog koji može biti i od mekane tkanine namočene u hladnu vodu . Mijenja se svakih desetak minuta. Ako se ima pri ruci sredstvo s antihistaminskim djelovanjem (Synapen i slično) može se premazati mjesto uboda. Nakon uboda pčele poželjno je izvaditi žalac pincetom ili pritiskom na površinu kože “ostrugati” žalac. Liječnička intervencija hitno potrebna kod uboda u usnoj šupljini!

Ubodne rane – ubod šiljatim predmetom, pad na šiljati predmet kada rana nije duboka i nije ostalo u njoj strano tijelo. Suhom, sterilnom gazom obrisati i zaštititi ranu. Procijeniti dubinu rane o čemu ovisi daljnji tretman. Ukoliko je u rani ostalo strano tijelo koje nije lako otklonjivo, ranu prekriti sterilnom gazom, pozvati zdravstvenu voditeljicu. Odgojitelj konzultira roditelje vezano uz odvođenje djeteta na daljnju obradu.

Toplinske ozljede - opekline (procijeniti stupanj opekline i prema tome postupiti) - poremećaji uslijed sunčanice; glavobolja, crvenilo u licu, povraćanje ( poleći dijete u rashlađenu prostoriju, dati piti vode ukoliko ne povraća) - obavezno konzultirati zdravstvenu voditeljicu, ( u odsutnosti ) odmah odvesti kod liječnika uz informiranje roditelja

Oštećenje dubljeg tkiva iziskuje daljnju obradu i svrstava se u težu ozljedu.

III.2.1. PROTOKOL ZBRINJAVANJA LAKIH OZLJEDA

* POSTUPAK SANIRANJA RANA: isprati pod mlazom čiste, hladne vode iz slavine ili iz bočice. Pustiti da voda teče preko rane da bi isprala prljavštinu. NE trljati ranu.
* Osušiti sterilnom gazom i zaštiti ranu rezanim flasterom ili sterilnom suhom gazom učvršćenom ljepljivom trakom.
* LAKE OZLJEDE priručnim sredstvima sanira odgojitelj koji je prisutan u trenutku ozljede. Ako su prisutna oba odgojitelja zbrinjava onaj koji je sigurniji u načine zbrinjavanja.
* Obavještava se zdravstvena voditeljica koja dodatno procjenjuje stanje ozljede.
* Ako je do ozljede došlo u prijepodnevnim satima boravka djeteta u vrtiću, jutarnji odgojitelj upisuje događaj u Evidenciju ozljeda i knjigu pedagoške dokumenatacije. O svemu informira skupnu kolegicu.
* Roditelj se informira pri dolasku po dijete
* U slučaju potrebe odvođenja djeteta na konzultacije sa liječnikom u cilju daljnjeg utvrđivanja vrste ozljede i obrade, odgojitelj telefonom kontaktira roditelja.

III.2.2. PROTOKOL ZBRINJAVANJA OPEKLINA

OPEKLINE – su ozljede izazvane visokom temperaturom vrele tekućine ili plamenom koji djeluju na kožu i dublje dijelove tkiva. Slične promjene na koži mogu izazvati i razne kemikalije i sunčeve zrake.

O ČEMU OVISI TEŽINA OPEKLINE ?

Najznačajniji pokazatelj procjene težine opekline je;

- Zahvaćena površina tijela

- mala opeklina kod djece zahvaća do 15% površine tijela (npr.opečeni dlan 1% površine tijela, cijelo lice 18% ) - Dubina oštećenja tkiva – podjela u četiri (4) stupnja. Samo PRVI stupanj koji zahvaća manji površinski dio kože sa crvenilom, oteklinom i bolom opečenog dijela kože – TRETIRA SE KAO LAKA OZLJEDA

Svaka teža opeklina može izazvati složene poremećaje koji mogu dovesti do teških stanja - šoka i iziskuje što raniju obradu u zdravstvenoj ustanovi!

POSTUPAK ZBRINJAVANJA :

* Skinite odjeću natopljenu vrućom tekućinom, kemikalijom i slično
* Dio odjeće koji je prilijepljen za kožu treba pažljivo obrezati
* Neposredno hlađenje najdjelotvorniji je način PRUŽANJA PRVE POMOĆI koji moraju poznavati odrasli i djeca ovisno o dobi
* Samo lake opekline (1.stupnja) možemo sami zbrinjavati na slijedeći način;
* Odmah započeti hlađenje opečene površine vodom iz slavine ili uranjanjem u čistu vodovodnu, bunarsku ili izvorsku vodu. Pazite da ne dođe do pothlađivanja, osobito male djece (voda ne ledena- najpovoljnija sobna temperatura od 15 - 16 do 18-19 stupnjeva
* Najkraće hlađenje 10 minuta. Nakon hlađenja opeklinu prekriti s nekoliko slojeva sterilne gaze vrlo labavo bez zatezanja.
* Ako je opečena veća površina ruke ili noge, treba izvršiti imobilizaciju
* Obavezno pozvati zdravstvenu voditeljicu

III.2.3. PROTOKOL ZBRINJAVANJA TEŽE ILI TEŠKE OZLJEDE

* teže ozljede zahtijevaju liječničku pomoć, dijete je pri svijesti, život trenutačno nije ugrožen
* u ovu kategoriju ozljeda svrstane su duboke rezne rane, prijelom velikih kostiju, otvoreni prijelomi, ozljede glave, ozljede uslijed gnječenja, ozljede uslijed smrzavanja, veće opečene površine tijela i opekline (2., 3. i 4.stupnja), gubitak svijesti uslijed EPI napada ili febrilnih konvulzija, potres mozga
* prvu pomoć odgojitelj treba pružiti odmah, na mjestu događanja (zaustaviti krvarenje, imobilizirati prijelom, hladiti opeklinu. Pri sumnji na ozljedu kralježnice ne ozlijeđenog premještati. Kod ozljede gnječenjem, dijete poleći. Provjeriti dali krvari i zbrinuti
* zatražiti pomoć u zbrinjavanju ostale djece; drugi odgojitelj ili član stručnog tima, spremačica. Ta osoba obavještava ravnatelja o događaju kako bi ravnatelj postavio daljnju organizaciju u skupini
* poziva se zdravstvena voditeljica i/ ili hitna pomoć
* zdravstvena voditeljica procjenjuje dali je moguć transport djeteta vozilom ili je nužno pozvati hitnu pomoć. U pratnji djeteta ide zdravstvena voditeljica, a u njenoj odsutnosti odgojiteljica
* odgojitelj obavještava roditelja (daje kontakt broj zdravstvene voditeljice)
* ukoliko u vrijeme ozljeđivanja djeteta nema zdravstvene voditeljice, nekog drugog člana stručnog tima ili ravnateljice, potrebno je odmah zvati HITNU POMOĆ. Nakon toga obavijestiti roditelja djeteta i ravnatelja vrtića
* uz uobičajeno evidentiranje, odgojitelj koji je bio prisutan u vrijeme ozljeđivanja djeteta ili jutarnji odgojitelj piše Izjavu o događaju i predaje ga ravnatelju

III.2.4. PROTOKOL POSTUPANJA U SLUČAJU EPIDEMIJE

Kod pojave zaraznih bolesti koje iziskuju izoliranje djeteta iz odgojne skupine pri uočavanju prvih simptoma (Morbili, meningokokni meningitis, scabies):

* odgojitelj odmah poziva zdravstvenu voditeljicu u odsutnosti roditelja
* prati zdravstveno stanje druge djece
* redovito provodi protuepidemijske mjere prema naputcima zdravstvene voditeljice ili epidemiološke službe

ZDRAVSTVENA VODITELJICA

* odmah predlaže postupke u cilju provođenja protuepidemijskih mjera
* kontaktira epidemiologa Doma zdravlja Rijeka; u nemogućnosti stupa u kontakt sa pedijatrijskom službom
* upoznaje ostale zaposlenike sa potrebom provođenja mjera
* nadzire provođenje mjera
* prati pobol djece svakodnevno
* u dogovoru sa epidemiologom organizira roditeljski sastanak
* samo zdravstveni voditelj i ravnatelj vrtića ovlašteni su informirati roditelje o događaju prema naputcima epidemiološke službe

III.2.5. PROTOKOL ZBRINJAVANJA JAKO TEŠKE ILI KRITIČNE OZLJEDE

* Ove vrste ozljeda (strano tijelo u dišnom putu - gušenje, jako krvarenje, gubitak svijesti uslijed pada s visine, šok kod težeg stupnja opekline, teško nagnječenje, jako vanjsko krvarenje, sumnja na krvarenje u glavi, trbušnoj šupljini), alergija sa otežanim disanjem, otrovanje gutanjem - direktna ugroza za život djeteta iziskuje ŽURAN POZIV HITNE MEDICINSKE POMOĆI. Kod gubitka svijesti –postaviti na desni bok, provjeriti disanje (stavljajući uho ispred djetetovog nosa, usta), ako je potrebno započeti sa primjenom umjetnog disanja, zaustavljanje krvarenja, ostati na mjestu događaja kod gubitka svijesti i prekriti dekom-utopliti.
* nakon toga odgojitelj poziva zdravstvenu voditeljicu ili najbliže osobe radi pružanja daljnje prve pomoći djetetu do dolaska medicinske pomoći
* odgojitelj koji je nazočio događaju obavještava roditelje i ravnatelja vrtića
* zdravstvena voditeljica (u odsutnosti ravnatelj, odgojitelj) ide u pratnji djeteta u zdravstvenu ustanovu
* odgojitelj koji je nazočio događaju (ako su oba onda jutarnji) piše Izjavu o događaju. Evidentira u Evidenciju povreda i odgojiteljsku dokumentaciju
* odgojitelji se telefonski kod roditelja informiraju o stanju djeteta. U slučaju hospitalizacije djeteta odgojitelji i ravnatelj posjećuju dijete u dogovoru s roditeljima.
* s medijima kontaktira isključivo ravnatelj vrtića

**PODSJETNIK POZIVANJA HITNE POMOĆI**

• NAZVATI 194 ili 112

• PREDSTAVITI SE (Ime i prezime)

• OD KUDA ZOVETE

• DATI BROJ TELEFONA SA KOJEG SE ZOVE

• NAVESTI TOČNU ADRESU NA KOJOJ SE NALAZI OZLIJEĐENI - OPISATI ŠTO SE DOGODILO;

- VRSTA I TEŽINA OZLJEDE

- STAROST I SPOL DJETETA

- SASLUŠATI NAPUTKE

OZLJEDE KOJE IZISKUJU DALJNJE ZBRINJAVANJE DJETETA

1. ODGOJITELJ PRUŽA PRVU POMOĆ NA MJESTU DOGAĐAJA

• prema priručniku za pružanje prve pomoći u dječjem vrtiću i dodatnih edukacija

• ostaje uz dijete i umiruje ga, kao i drugu djecu

2. ODGOJITELJ POZIVA NAJBLIŽU ODRASLU OSOBU (kolegicu iz susjedne sobe, spremačicu, prisutnog roditelja i dr.) da zatraži daljnju pomoć

• poziva zdravstvenu voditeljicu, u odsutnosti, drugog člana stručnog tima, ravnatelja ili roditelja djeteta. Ako je teška ozljeda poziva HITNU POMOĆ

• odgojitelj kontaktira roditelja u slučaju da zdravstvena voditeljica treba otići sa djetetom na daljnju procjenu ili zbrinjavanje u zdravstvenu ustanovu. U zdravstvenoj ustanovi, osoba koja je u pratnji djeteta pričeka roditelja

3. ZDRAVSTVENA VODITELJICA

• procjenjuje stanje djeteta i po potrebu daljnje medicinske obrade poziva ravnatelja za prijevoz u Dječju bolnicu Kantrida

• ukoliko procijeni da je nužno, poziva HITNU MEDICINSKU POMOĆ

4. RAVNATELJ VRTIĆA

• organizira rad u novonastalim uvjetima

5. PSIHOLOG

• sljedeći dan prorađuje traumatsku situaciju s odgojiteljima i djecom koja su bila prisutna u vrijeme događanja

III. 3. PROTOKOL POSTUPANJA U SLUČAJU SUMNJE ILI STVARNOG ZLOSTAVLJANJA ILI ZANEMARIVANJE DJETETA ILI NASILJA U OBITELJI

• prema Obiteljskom zakonu svatko je dužan obavijestiti centar za socijalnu skrb o kršenju djetetovih prava, a posebno o svim oblicima tjelesnog, duševnog ili spolnog nasilja, zanemarivanja ili nemarnog postupanja, zlostavljanja ili izrabljivanja djeteta

• ukoliko odgojitelj posumnja da je dijete zlostavljano na bilo koji način dužan je kontaktirati stručnog suradnika ili ravnatelja

• ako mu dijete povjeri tajnu, odgojitelj ne smije pokazati jaku emocionalnu reakciju (npr. zgroženost ili zgađenost). Djetetu treba odgovoriti jasnom porukom, razumljivim rječnikom: 'Drago mi je što si mi se povjerio. Žao mi je što ti se to dogodilo, ali nisi ti kriv za to.'

• odgojitelj ne može djetetu obećati da će čuvati tajnu. Treba mu reći da će mu pomoći da zlostavljanje prestane - razumljivim riječima

• djetetu treba dati što više različitih mogućnosti da se izrazi (slobodna igra, crtež, tjelesna aktivnost i sl.). Odgojitelji omogućavaju slobodnu igru u kojoj će dijete proraditi osjećaje koji mogu biti potaknuti proživljenom traumom

• psiholog na primjeren način razgovara s djetetom; ispitivanje djeteta ne provode odgojitelji i ostali stručni suradnici kako bi se smanjio nivo traume za dijete

• stručni suradnik (psiholog u suradnji sa stručnim timom i ravnateljem) piše pismeno izvješće nadležnom Centru za socijalnu skrb, policiji ili nadležnom općinskom državnom odvjetništvu

• u sadržaju prijave potrebno je navesti tko prijavljuje, protiv koje osobe je podnesena prijava sa svim njegovim osobnim podacima koji su poznati (ime i starost djeteta koje je zlostavljano, sve utvrđene činjenice i okolnosti iz kojih proizlazi sumnja na zlostavljanje)

• centar je dužan poduzeti daljnje mjere zaštite djeteta

• nakon podnesene prijave vrtić je dužan postupati prema uputama Centra za socijalnu skrb i drugih nadležnih tijela (daljnji način postupanja i pomoći djetetu u vrtiću, davanje mišljenja o djetetu itd.)

• ukoliko su roditelji suradljivi i dobronamjerni te postoji odnos povjerenja, odgojitelji redovito informiraju roditelja o ponašanju djeteta u vrtiću

• u slučaju da suradnja nije zadovoljavajuća, odgojitelji se ne izjašnjavaju o ponašanju djeteta te na taj način štite integritet djeteta i svoj odnos povjerenja s djetetom

• informacije o slučaju zlostavljanja ili zanemarivanja ne smiju se iznositi drugim roditeljima, radnicima i osobama koje nisu uključene u slučaj

• odgojitelji i članovi stručnog tima razmjenjuju informacije, dojmove i reakcije radi olakšavanja vlastitih emocionalnih stanja

• odgojitelji i psiholog razmjenjuju informacije i dogovaraju načine i postupke rada s djetetom te procjenjuju potrebu za dodatnom stručnom pomoći

III. 4. PROTOKOL POSTUPANJA U SLUČAJU NASILJA PREMA DJETETU OD STRANE ODRASLE OSOBE

• svaki radnik treba odmah poduzeti sve mjere da se zaustavi i prekine aktualno nasilno postupanje odrasle osobe prema djetetu, a u slučaju potrebe zatražiti pomoć drugih radnika vrtića ili po potrebi policiju

• kada radnik prekine nasilno ponašanje prema djetetu, o navedenome događaju treba obavijestiti ravnatelja i stručni tim.

• osobu koja se ponaša nasilno upozorit će se na neprihvatljivost i štetnost takvog ponašanja

• o događaju će ravnatelj obavijestiti roditelje djeteta (ili drugog roditelja ako se jedan od roditelja ponašao nasilno)

III. 5. PROTOKOL POSTUPANJA KOD SUKOBA IZMEĐU RADNIKA I DRUGIH ODRASLIH OSOBA

*Između radnika*

• rješavanje konflikta verbalnom ili fizičkom agresijom je zabranjeno, a ukoliko je došlo do konflikta, maknuti se od djece i roditelja odmah, a ako nije moguće smanjiti tenzije i odgoditi raspravu do mogućnosti rješavanja sukoba u odvojenom prostoru

• primijeniti znanja i vještine aktivnog slušanja, zadržati smirenost i profesionalnu razinu odnosa (smirujući, snižen i uvažavajući ton glasa), primijeniti tzv. 'Ja poruke' bez automatske samoobrane, prigovora, poučavanja (Smeta me kada mi ne preneseš informaciju u vezi djeteta jer ispadam neprofesionalna pred roditeljima)

• radnici ustanove pozivaju stručnog suradnika ili ravnatelja koji će individualno razgovarati s osobama uključenim u sukob

• radnici u sukobu odmah po intervenciji rade zapisnik

*Roditelj-odgojitelj*:

• odgojitelj će pokušati smiriti roditelja, ali ne pred djecom ili drugim roditeljima, već će ga odvesti na drugo mjesto i osigurati drugu osobu iz ustanove za pomoć kod djece

• primijeniti znanja i vještine aktivnog slušanja, zadržati smirenost i profesionalnu razinu odnosa (ton glasa treba biti umirujući, snižen, uvažavajući, ali i odlučan u prekidu situacije ukoliko se ona odvija u prostoru s djecom ili drugim roditeljima), primijeniti tzv. 'Ja poruke' bez automatske samoobrane, prigovora, poučavanja

• dati mu do znanja da nam je važno što misli, da razumijemo njegove brige i osjećaje i tek tada se informiramo o problemu

• u interakciji s roditeljima pridržavati se formule PLUS-MINUS-PLUS (Zadovoljna sam napretkom vašeg djeteta, primijetili smo da se još uvijek teško nosi s ljutnjom ali radimo na tome i nadamo se da ćemo zajedničkim djelovanjem doći do željenih rezultata)

• pozvati se na dogovorena pravila i prisjetiti se da imamo zajednički cilj

• ne braniti se unaprijed od eventualnih prigovora, pažljivo saslušati sugovornika i dogovoriti individualni razgovor (roditelj je dobio na kompetenciji, dali ste si vremena da se sami smirite, da proučite problem, da se konzultirate s članom stručnog tima)

• ne umanjivati značaj onoga što ga smeta

• ovisno o problemu može se ponuditi savjetovanje sa stručnim suradnikom ili ravnateljem

• informirati ravnatelja ili člana stručnog tima o prigovoru ili mogućem sukobu s roditeljem

• u slučaju fizičkog napada roditelja na odgojitelja ili pomoćno osoblje, prijetnje fizičkim nasiljem ili verbalnog nasilja kojeg nije moguće odvratiti potrebno je pozvati policiju – bilo tko iz ustanove na broj 112

• odmah po prestanku slučaja, prije odlaska s posla, potrebno je načiniti zapisnik i navesti očevidce

• nikad ne komentirati trenutnu situaciju pred djecom ili drugim roditeljima

*Između roditelja*

• osigurati da djeca ne budu svjedoci sukoba

• odmah zaustaviti raspravu i objasniti poziciju roditelja u vrtiću: ‘Problem ćemo riješiti MI, a ne sami roditelji međusobno’

• uputiti kratku Ja poruku, kao npr. ‘Razumijem da ste ljuti, voljela bih da o problemu razgovaramo - što prije’

• odmah obavijestiti ravnatelja o događaju i ishodu

• razgovor sa sukobljenim roditeljima saziva isključivo ravnatelj

• razgovoru prisustvuju odgojitelji i član stručnog tima

• prilikom razgovora uvažavati sva pravila komunikacije, obećati provođenje svih mjera za rješavanje nastalog problema - na dobrobit djece, pozivati se na zakonske propise, npr. na Ugovorne obveze, Prava djeteta, Obiteljski zakon

• zadržati profesionalnost i ne dozvoliti osobne optužbe sukobljenih roditelja

III.6. PROTOKOL POSTUPANJA U SLUČAJU NASILJA MEĐU DJECOM

• odmah zaustaviti i prekinuti nasilno ponašanje

• ukoliko je dijete povrijeđeno u mjeri koja zahtijeva liječničku intervenciju ili pregled, odmah pozvati službu hitne liječničke pomoći ili na najbrži mogući način, koji ne šteti zdravlju djeteta osigurati prijevoz djeteta od strane stručne osobe liječniku te sačekati liječnikovu preporuku o daljnjem postupanju i dolazak djetetovih roditelja

• u slučaju fizičkog i psihičkog nasilja, odmah konzultirati stručne suradnike u vrtiću i dogovoriti mjere

• informirati ravnatelja i roditelje djeteta o događaju i aktivnostima koje će se poduzeti

• stručni suradnik će odmah obaviti razgovor s djetetom koje je žrtva nasilja (umiriti ga, iskazati razumijevanje i pokazati mu da ima zaštitu), a u slučaju da je postojala liječnička intervencija, uz dogovor s liječnikom čim to bude moguće

• roditeljima djeteta koje je žrtva vršnjačkog nasilja dati obavijesti o mogućim oblicima savjetovanja i stručne pomoći djetetu u vrtiću i izvan njega s ciljem potpore i osnaživanja djeteta te prorade traumatskog doživljaja

• djeci, svjedocima nasilja, treba pružiti pomoć (umiriti ih, pokazati razumijevanje za njihove osjećaje, izraziti svoje osjećaje u vezi događaja)

• stručni suradnik mora što žurnije obaviti razgovor s djetetom koje je počinilo nasilje (ukazati djetetu na neprihvatljivost i štetnost takovog ponašanja, te ga savjetovati i poticati na promjenu takvog ponašanja)

• stručni suradnik poziva na razgovor roditelje djeteta koje je počinilo nasilje, informira ih o događaju i dogovara zajedničko praćenje ponašanja djeteta, savjetovati ih s ciljem promjene takvog ponašanja djeteta

• odgojno – obrazovna ustanova će poduzeti sve mjere za pomirenje djece i za stvaranje tolerantnog, prijateljskog ponašanja u odgojno-obrazovnoj ustanovi

• odgojitelj odmah primjenjuje aktivnosti s ciljem razvijanja primjerenih socioemocionalnih odnosa u skupini

• poduzetim aktivnostima, razgovorima, izjavama, te svojim opažanjima sačiniti službene zabilješke

III.7. PROTOKOL POSTUPANJA U SLUČAJU KAD JE DIJETE IZVAN KONTROLE EMOCIJA I PONAŠANJA

• ukoliko odgojitelj ne može smiriti dijete u sobi, treba ga izvesti van sobe uz obveze osiguranja druge osobe u sobi s djecom (druga odgojiteljica, spremačica, ravnatelj)

• otkloniti predmete s kojima se dijete može ozlijediti

• možete čvrsto zagrliti dijete no pri tome ih ne smijete sputati (ostaviti ruke i noge slobodne) uz poruku 'Tu sam uz tebe i sve će biti u redu'. Ako vas dijete pritom udara, nemojte to trpjeti već se udaljite na onu daljinu na kojoj to neće moći činiti

• pokušati razgovarati s djetetom ali tek kada je ispad bijes popustio - kad ih preplavi ljutnja, djeca se pogube i u tom trenutku ne znaju uspostaviti kontrolu nad sobom te su toliko preplavljena emocijama da nas ne mogu čuti dok ispad ne prođe

• povećati svjesnost o emocijama (imenovati emociju i povezivati ih s onim što ju je potaknulo)

• ostati smiren – tako će se i dijete brže i lakše smiriti

• prihvatiti osjećaj i usmjeriti na prihvatljiv način izražavanja ljutnje

• ukoliko se dijete ne može umiriti pozvati ravnatelja ili člana stručnog tima na intervenciju

• ukoliko suradnici ne vide drugu mogućnost i ne uspiju sami u intervenciji zvati roditelja

• dijete koje nije smireno ne može se vratiti u skupinu

• uzroke i ponašanja koja su prethodila zbivanju, opisati u pedagoškoj dokumentaciji, kao i sve indikacije roditelja o mogućem uzroku i poduzetim mjerama

• ukoliko se ekscesne situacije kod djeteta ponavljaju, uz suglasnost roditelja uputiti dijete psihologu

• objasniti roditelju što se dogodilo i što je sve poduzeto u svezi događaja

III.8. PROTOKOL POSTUPANJA KADA STANJE OSOBE KOJA JE DOŠLA PO DIJETE UGROŽAVA NJEGOVU SIGURNOST

* ako odgojitelj procijeni da je roditelj u takvom psihofizičkom stanju da nije u stanju odvesti dijete iz vrtića odgojitelj je dužan ostati s djetetom u skupini
* odgojitelj traži pomoć drugog radnika koji obavještava ravnatelja, koji će izvijestiti drugog roditelja djeteta o situaciji; ukoliko nitko od njih nije prisutan odgojitelj će sam kontaktirati drugog roditelja
* ukoliko je drugi roditelj nedostupan, treba kontaktirati druge osobe koje su ovlaštene odvesti dijete iz vrtića;
* u slučaju potrebe može se pozvati policiju te ih informirati o situaciji;
* ravnatelj je obavezan pozvati oba roditelja na razgovor kojem prisustvuju stručni suradnik i odgojitelj
* odgojitelj zapisuje događaj u knjigu pedagoške dokumentacije i sastavlja Izjavu o događaju i mjerama koje su poduzete
* ovaj protokol se primjenjuje i kad je osoba ovlaštena za odvođenje djeteta iz vrtića u alkoholiziranom ili drugom neprimjerenom psihofizičkom stanju

III.9. PROTOKOL POSTUPANJA KAD RODITELJ NE DOĐE PO DIJETE U VRTIĆ

DO KRAJA TRAJANJA PROGRAMA

* ukoliko roditelj ne preuzme dijete do kraja programa u koje dijete upisano, odgojitelj će pokušati telefonski stupiti u kontakt s roditeljima ili osobama koje je roditelj ovlastio da preuzmu dijete
* ukoliko se do 17.30 sati ne uspostavi kontakt, odgojitelj obavještava ravnatelja
* odgojitelj je dužan ostati s djetetom do trenutka kada roditelj stigne po dijete
* odgojitelj evidentira nastalu situaciju u knjizi pedagoške dokumentacije
* u slučaju da roditelji učestalo kasne po dijete, ravnatelj će s njima obaviti razgovor kako bi se utvrdili razlozi kašnjenja

III.10. POSTUPANJE U SLUČAJU DOVOĐENJA ILI ODVOĐENJA DJETETA KADA RODITELJI NE ŽIVE U OBITELJSKOJ ZAJEDNICI ILI POSTOJI NESPORAZUM MEĐU RODITELJIMA OKO SADRŽAJA RODITELJSKE SKRBI

* roditelji bez obzira žive li zajedno ili odvojeno ravnopravno, zajednički i sporazumno skrbe o djetetu i imaju jednako pravo informirati se o razvoju i napredovanju djeteta te o njegovom boravku u vrtiću
* u slučaju kada sud odredi s kojim će roditeljem dijete živjeti, navedeni roditelj je dužan ravnatelju ili Ustanovi dostaviti odluku suda.
* ako se roditelji nisu odazvali individualnim informacijama, odnosno ako postoje poteškoće u međusobnoj komunikaciji roditelja ili između roditelja i odgojitelja u mjeri da ometaju pravilnu brigu o djetetu ili postoje promjene u djetetovom ponašanju, odgojitelj je dužan obavijestiti ravnatelja o nastaloj situaciji
* roditelji su dužni uskladiti dovođenje i odvođenje djeteta sa sudskom odlukom u slučaju kad je sudskom odlukom utvrđeno vrijeme kada dijete boravi kod pojedinog roditelja
* ukoliko je roditelj lišen roditeljske skrbi, drugi roditelj je obvezan dostaviti ravnatelju ili Ustanovi sudsku odluku u kojoj je utvrđeno lišenje roditeljske skrbi
* roditelj lišen roditeljske skrbi ne može dovoditi ili odvoditi dijete, viđati dijete u vrtiću, odlučivati o njegovom boravku u vrtiću, tražiti informacije o djetetu itd.
* u slučaju da roditelj koji je lišen roditeljski skrbi postupa protivno gore navedenoj točki, ravnatelj ili tajnik su obvezni odmah o tome obavijestiti policiju, centar za socijalnu skrb i drugog roditelja

III.11. PROTOKOL POSTUPANJA U SLUČAJU NESTANKA DJETETA IZ VRTIĆA

* u slučaju kada odgojitelj ustanovi da neko dijete nedostaje, nastojeći zadržati pribranost, poziva najbližu odraslu osobu (drugog odgojitelja ili člana stručnog tima) i tu osobu zadužuje za sigurnost ostale djece u skupini
* odgojitelj najprije traži dijete u unutarnjim prostorijama vrtića, a zatim na vanjskom prostoru
* u traženje se uključuju svi raspoloživi radnici, a jedan radnik dežura na ulaznim vratima. Prethodno ih odgojitelj treba uputiti kako se dijete zove, izgled djeteta, dob, kako je odjeveno i sl.
* svaki nestanak djeteta treba prijaviti ravnatelju
* ravnatelj organizira krizni tim koji utvrđuje osobe koje djeluju s ciljem daljnjeg traženja djeteta, osobu koja će obavijestiti roditelje djeteta o nastaloj situaciji te prikuplja podatke o mogućim lokacijama na kojima bi se dijete moglo nalaziti (mjesto rada roditelja, mjesto stanovanja bake i djeda, prijatelja, mjesta igre itd.)
* ukoliko ni tada dijete nije pronađeno u vrtiću ili neposrednoj blizini vrtića, a roditelj potvrdi da nije stiglo kući, ravnatelj obavještava policijsku postaju
* odgojitelj evidentira nastalu situaciju u knjizi pedagoške dokumentacije
* po pronalasku djeteta obavijestiti sve uključene u potragu da je dijete pronađeno
* mirno i prikladno iskomunicirati s djetetom da je zabrinulo sve za svoju sigurnost i podsjetiti ga na pravila i sigurno ponašanje
* komunikaciju s nadležnim ustanovama i medijima obavlja samo i isključivo ravnatelj

**IV. PRIJELAZNE I ZAVRŠNE ODREDBE**

Ove Mjere i protokoli stupaju na snagu danom objave na oglasnoj ploči vrtića.

Mjere su objavljene dana 10.06.2018.godine

Ravnateljica Dječjeg vrtića Poneštrica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Dita Vučetić/

**V. Prilozi**

**Prilog 1.**

***KUĆNI RED DJEČJIH VRTIĆA “PONEŠTRICA“ I “KOCKICA“***

1. **Dolazak i odlazak djeteta u/iz vrtića**

* Radno vrijeme vrtića je od 6,00 do 17,00 sati;
* Dijete može boraviti u vrtiću najduže 10 sati;
* Roditelj je dužan poštivati radno vrijeme vrtića (u slučaju učestalog kašnjenja roditelja po dijete (više od 3 puta), vrtić je dužan o istome obavijestiti Centar za socijalnu skrb);
* Doručak se poslužuje od 7,30 do 9,00, nakon toga doručak se više ne poslužuje;
* Dnevni odmor djece u vrtiću je od 13:00 do 15:00 sati.Molimo roditelje koji po djecu planiraju doći u to vrijeme, da to unaprijed najave odgajatelju, te prilikom preuzimanja djeteta budu što tiši i tome pouče i svoje dijete.
* Po dijete mogu doći samo one osobe koje su roditelji naveli u izjavi o preuzimanju djeteta iz vrtića. Maloljetnim osobama nije dopušteno dovođenje ili odvođenje djeteta iz vrtića;
* Osoba u alkoholiziranom stanju ne može preuzeti dijete iz vrtića (u tom je slučaju vrtić dužan obavjestiti Centar za socijalnu skrb)
* Pri dovođenju i odvođenju djeteta iz vrtića obavezno je osobno se javiti odgojitelju (matičnom odgojitelju ili odgojitelju skupine u kojoj dijete boravi);
* Roditelj je dužan obavijestiti matičnog odgojitelja o svakoj promjeni adrese i broja telefona, te osoba koje mogu odvoditi i dovoditi dijete;
* Zbog odgojno-obrazovnog rada koji odgojitelji provode s djecom preporučamo dovođenje djeteta u vrtić do 9,00 sati; u slučaju opravdanog kašnjenja obavezno je isto unaprijed najaviti odgajateljima;
* U slučaju izostanka djeteta iz vrtića (bolest, putovanje i sl.) obavijestite odgojitelja o razlozima i vremenu izostanka.

1. **Sigurnost**
   * Pri ulasku i izlasku iz vrtića iza sebe obavezno zatvarajte vrata;
   * Sve odrasle osobe (zaposlenici i korisnici usluga) dužne su upoznati ravnatelja o svakoj činjenici za koju smatraju da predstavlja opasnost po sigurnost i zdravlje djece ili odraslih;
   * Radi sigurnosti djece u vrtiću, važno je voditi računa da dijete u vrtić ne donosi opasne predmete (bombone, žvakaće gume, ukosnice, sitne igračke, lijekove i sl.) i neprimjerene predmete (novac, mobitel, nakit i sl.);
   * Vrtić ne preuzima odgovornost za nestanak osobnih stvari kao i za nastalu štetu na istima (igračke, odjeća, i sl.).
2. **Zdravlje djeteta**
   * Prilikom prvog dolaska djeteta u vrtić roditelj svakog novoupisanog djeteta obavezan je odgojitelju predati liječničku potvrdu o sistematskom pregledu djeteta, kao i o stomatološkom sistematskom pregledu;
   * Kako bi zaštitili zdravlje sve djece, bolesno dijete ne dovodite u vrtić, a nakon bolesti donesite **liječničku potvrdu** kako je dijete spremno neometano sudjelovati u odgojno-obrazovnom procesu (prvi dan nakon bolovanja/u protivnom ispričnica neće biti uvažena);
   * Ukoliko je dijete imalo povišenu temperaturu, virozu ili prehladu potrebno je ostati kod kuće na promatranju minimalno 48 nakon prestanka simptoma radi mogućnosti ponovnog ponavljanja bolesti te zaraze druge djece;
   * Ne možemo primiti dijete s:

– povišenom tjelesnom temperaturom (37 i više),  
 – proljevom i povraćanjem,  
 – ušima,  
 – longetom ili gipsom (ukoliko dijete ne može neometano sudjelovati u svakodnevnim aktivnostima),

– jakim kašljem ili prehladom koja onemogućava svakodnevne aktivnosti djece u vrtiću,  
 – konjuktivitisom (upala očiju s iscjedkom i crvenilom očiju);

* Radi zaštite zdravlja Vašeg, ali i ostale djece, molimo Vas obavijestite vrtić oboli li vaše dijete od neke zarazne bolesti;
* Odgajatelji su dužni u slučaju primijećene bolesti (povišene temperature (37 i više), proljeva, povraćanja, konjuktivitisa, promjena na koži djeteta,...) na djetetu, kontaktirati roditelje, koji su dužni doći po dijete u što kraćem roku. Dijete mora minimalno 48 sati ostati kod kuće, otići kod liječnika, te se vratiti u vrtić sa liječničkom ispričnicom kao potvrdom zdravlja djeteta;
* U vrtić nije dopušteno donositi lijekove, kapi niti različite dodatke prehrani, kao ni hranu i piće (osim u slučaju alergije/intolerancije - u tom je slučaju potrebno donijeti zdravstvenu dokumentaciju);
* Ako je Vašem djetetu propisana trajna terapija lijekovima obavezno o tome obavijestite odgojitelje;
* Kod ozljeda i naglog pobolijevanja, u vrtiću se pruža prva pomoć, obavještava roditelj i ako postoji indikacija za dodatnu stručnu medicinsku pomoć dijete se u pratnji stručne osobe upućuje liječniku;
* Kako bismo osigurali potrebne higijenske uvjete i zaštitili zdravlje djece, molimo Vas da u dječje sobe ulazite samo u prikladnoj obući (papuče, nazuvci).

1. **Ostalo**

* Odgajatelji su dužni provoditi godišnji, tromjesečni odnosno tjedni plan i program odgojno-obrazovnog rada;
* Roditelj ima pravo tražiti informacije o planu i programu rada s djecom;
* Odgajatelji su dužni roditelje putem oglasnih ploča obaviještavati o svemu što se planira planom i programom rada.  
  Na oglasnim pločama mogu se pročitati mjesečni planovi rada, dnevni jelovnici, različite obavijesti o izletima, priredbama, šetnjama pozivi na suradnju, pozivi na razne oblike informiranja roditelja;
* Roditelj je pozvan da obavijesti na oglasnim pločama pročita;
* Odgajatelj je dužan pružiti roditelju informacije o njihovom djetetu i pokušati pomoći informacijom, savjetom, stručnom literaturom, stručnom osobom i sl. u rješavanju problema na koje roditelji nailaze pri odgoju svoje djece;
* Odgajatelj je dužan prema roditelju biti uslužan i susretljiv, pristupati mu s poštovanjem i razumijevanjem;
* Odgajatelji i roditelji moraju težiti uspostavljanju prijateljskog i suradničkog odnosa;
* Pri dolasku u vrtić svako dijete mora imati: papuče, pidžamu, komplet rezervne odjeće, papirnate maramice;
* Roditelj je dužan obavijestiti odgajatelja o svemu što može utjecati na normalan boravak i aktivnost djeteta u vrtiću (npr. loš san, problemi u porodici, odnosi u vrtiću koji remete uobičajeno funkcioniranje dijeteta, razni dječji strahovi);
* Roditelj u svakom trenutku može od odgajatelja zatražiti termin za individualni sastanak.

U Kastvu, siječanj 2018. Ravnateljica:

Dita Vučetić

**Prilog 2.**

Ćikovići 26/4, 51215 Kastav

**Tel (Poneštrica):** 051/22 51 38

**Tel (Kockica)**: 091/223 39 51

**Fax**: 051/22 51 38

**Ravnateljica**: Dita Vučetić

**E-mail**: dvponestrica@gmail.com

**OIB**: 86090243135

**IZJAVA O PREUZIMANJU DJETETA IZ VRTIĆA**

U svrhu sigurnosti djeteta, izjavljujem da će iz vrtića moje dijete:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

odvoditi, osim roditelja i sljedeće **punoljetne** osobe:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis roditelja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kastav, \_\_\_\_\_\_\_\_\_\_\_\_\_\_\_\_\_

\*\*Izjava o preuzimanju djeteta važeća je od dana potpisivanja, do dana ispisa djeteta iz dječjeg vrtića

\*\*Potpis jednog roditelja s punom odgovornošću jamči suglasnost drugog roditelja

**Prilog 3.**

**DJEČJI VRTIĆ PONEŠTRICA**  
Ćikovići 26/4, Kastav  
Tel.:051/225-138  
Fax:051/225-138  
e-mail:dvponestrica@gmail.com

**PRIVOLA/SUGLASNOST**

Ime i prezime djeteta:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
   
Ime i prezime roditelja / skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
   
                                                        \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pristajem da Dječji vrtić “Poneštrica“** obrađuje **moje osobne podatke**, **osobne podatke djeteta/djece** kojoj sam zakonski zastupnik/ca i **ostalih članova mog kućanstva** i to:  
1.ime i prezime,  
2. datum i mjesto rođenja,  
3. OIB,  
4.adresa stanovanja i prijavljeno prebivalište/boravište,  
5. podaci o poslodavcu, broj telefona poslodavca,  
6. broj telefona/mobitela/e-mail adresa,  
7. zanimanje, stručna sprema,  
8. rješenje o statusu invalida Domovinskog rata,  
9. podatak o prijavi na Hrvatski zavod za mirovinsko osiguranje,  
10. presuda o razvodu braka ili drugi dokaz da drugi roditelj ne živi u zajedničkom kućanstvu,  
11. samohranost roditelja,  
12. udomiteljstvo/neodgovarajuća roditeljska skrb,  
13. pravo na doplatak za djecu,  
14. specifične razvojne i/ili zdravstvene potrebe,  
15. teškoće u razvoju djeteta,  
16.socijalne i zdravstvene prilike obitelji,  
17.primljena cjepiva,  
18.zdravstveni status djeteta,  
  
   
**Suglasan sam da Dječji vrtić „Poneštrica“:**

* **gore navedene osobne podatke dostavlja:**
* Općini Kastav (djeca s prebivalištem na području Grada Kastva),
* Općini Viškovo (djeca s prebivalištem na području Općine Viškovo),
* Općini Jelenje (djeca s prebivalištem na području Općine Jelenje),
* Gradu Rijeci (djeca s prebivalištem na području Grada Rijeke),
* Općina Klana (djeca s prebivalištem na području Općine Klana),
* Općina Matulji (djeca s prebivalištem na području Općine Matulji),
* Nastavnom zavodu za javno zdravstvo,
* nadležnom centru za socijalnu skrb u slučaju potrebe za socijalnom zaštitom djeteta,
* nadležnom tijelu javnog zdravstva u slučaju potrebe zaštite života i zdravlja djeteta,
* organizatoru izleta/sportsko-zdravstvenih programa, u cilju realizacije programa
* organizatoru kulturnih programa,
* Ministarstvu znanosti i obrazovanja,
* Agenciji za odgoj i obrazovanje,
* osnovnoj školi,
* drugom dječjem vrtiću kod prijelaza djeteta,
* osiguravajućoj kući (u slučaju prijave štete od odgovornosti);
* **imenom i prezimenom djeteta** označava garderobne ormare/krevetiće/razvojne mape djeteta, dječje radove u svrhu prezentacije odgojno-obrazovnog rada, fotografije djece u objektu vrtića

**Potvrđujem da sam upoznat/a:**

* sa svojim pravom na  pristup informacijama vezanim uz postupak prikupljanja i obrade gore navedenih osobnih podataka, mogućnošću traženja ispravka netočnih osobnih podataka,  mogućnošću dopune nepotpunih osobnih podataka,  pravom na prenosivost podataka kao i pravom na brisanjete pravom na povlačenje privole/suglasnosti;
* **rokovima čuvanja dokumentacije** (temeljem Pravilnika o zaštiti i obradi arhivskog gradiva Dječjeg vrtića „Poneštrica“: Matična knjiga djece (ime i prezime, datum i mjesto rođenja, ime i prezime roditelja ili skrbnika, adresa stana i broj telefona stana i mjesta rada), obvezna pedagoška dokumentacija temeljem Pravilnika o obrascimai sadržaju pedagoške dokumentacije i evidencije odjeci u dječjem - trajno, svi ostali podaci upisane djece - 5 godina računajući do kraja godine u kojoj su obrađeni, osobni podaci neupisane djece - uništavaju se po isteku 1 godine od dana kad su prikupljeni;
* **s činjenicom da Dječji vrtić “Poneštrica” ima službenika za zaštitu osobnih podataka** te njegovim identitetom kao i o mogućnosti podnošenja prigovora voditelju obrade i nadzornom tijelu;
* da se svi prethodno navedeni podaci obrađuju temeljem Zakona o predškolskom odgoju i obrazovanju,  Pravilnika o upisu i ostvarivanju prava i obveza korisnika usluga Dječjeg vrtića „Poneštrica“ i Programa zdravstvene zaštite djece, higijene i pravilne prehrane djece u dječjim vrtićima, sa svrhom očuvanja interesa djeteta: njegovog zdravlja, života, zdravstvene i socijalne zaštite, zaštite javnog zdravlja; ostvarivanja prava na olakšice u cijeni redovitog programa, kao i u svrhu ostvarivanja prednosti pri upisu.

Navedene osobne podatke Dječji vrtić „Poneštrica“može koristiti isključivo u svrhu sklapanja i izvršenja ugovora o ostvarivanju odgovarajućih programa predškolskog odgoja i obrazovanja djeteta u vrtiću i radi poštovanja pravnih obveza Dječjeg vrtića „Poneštrica“.  
Ovim putem odgovorno izjavljujem i potvrđujem to svojim dobrovoljnim vlastoručnim potpisom da samupoznat/ta  od strane voditelja obrade osobnih podataka Dječjeg  vrtića „Poneštrica“, sa svrhom, osnovom i vrstom obrade osobnih podataka na način kako je to utvrđeno ovom privolom/suglasnošću kao i sa svojim pravima na zaštitu u vezi obrade osobnih podataka.

U Kastvu,\_\_\_\_\_\_\_\_\_\_\_\_\_\_\_

.

POTPIS RODITELJA/SKRBNIKA:  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prilog 4.**

**SUGLASNOST RODITELJA ZA FOTOGRAFIRANJE I SNIMANJE**

U DV PONEŠTRICA

Roditelj daje suglasnost da se njegovo dijete fotografira i snima vrtićkom opremom

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime djeteta)

* u vrtiću tijekom odgojno obrazovnog rada u svim programima
* u svim aktivnostima izvan vrtića – npr. šetnje, izleti, posjete, boravci u prirodi itd.

Djecu će snimati odgojitelji ili zaposlenici vrtića ovlašteni od ravnateljice, a fotografije i snimke će se koristiti isključivo za potrebe:

* rada s djecom
* prezentiranje rada roditeljima ( kutići za roditelje, roditeljski sastanci )
* svih oblika stručnog usavršavanja odgojitelja i stručnih suradnika
* arhiviranja ( ljetopis i sl.)
* promicanja rada vrtića informacijama koje služe isključivo u obrazovnom procesu ( knjige, udžbenici, bilteni, monografije, zbornici )

Za svako prezentiranje rada vrtića u medijima ( novine i drugi tisak, radijski i televizijski program, program novinskih agencija, elektroničke publikacije) vrtić se obavezuje da će od roditelja tražiti posebnu suglasnost za svako snimanje.

Vrtić neće koristiti snimke i fotografije djece za prezentiranje rada na Internetu.

Za svako snimanje profesionalnog fotografa tražit ćemo posebnu suglasnost roditelja.

Roditelj se slaže da se odgojne situacije snimljene vrtićkim fotoaparatom (važnije dnevne aktivnosti djece, posebne prigode-radionice, rođendani, proslave, priredbe, izleti, ali i određene aktivnosti u svakodnevnom odgojno-obrazovnom radu) distribuiraju roditeljima putem zatvorene viber/facebook grupe, koju koriste isključivo roditelji djece upisane u aktualnoj pedagoškoj godini. Odgojitelji će navedene grupe otvoriti samo i isključivo u slučaju da svi roditelji potpišu ovu suglasnost. Ukoliko se neki od roditelja odluči ne potpisati suglasnost navedene se grupe neće niti otvarati za aktualnu pedagošku godinu.

Roditelj se također slaže da na završnoj svećanosti/priredbama/predstavama svi roditelji djece koja na istome sudjeluju smiju snimati fotoaparatom i video kamerom aktivnosti tijekom završne svečanosti, a da pri tom ne ometaju samu svečanost.

Roditelji se obavezuju da će snimke i fotografije snimljene u vrtiću, te one proslijeđene od strane vrtića koristiti samo za potrebe kućne dokumentacije.

Kastav, \_\_\_\_\_\_\_\_\_\_\_\_\_ 20 . Potpis roditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*ukoliko je jedan roditelj/skrbnik djeteta potpisao suglasnost smatra se da je i drugi roditelj/skrbnik suglasan

\*ova suglasnost vrijedi od dana potpisivanja suglasnosti do dana ispisa djeteta iz dječjeg vrtića „Poneštrica“

**IZJAVA RODITELJA**

Roditelj izjavljuje da je upoznat s navodima iz suglasnosti o fotografiranju i snimanju djece te da

**NIJE SUGLASAN** DA SE NJEGOVO DIJETE FOTOGRAFIRA I SNIMA

( ime i prezime djeteta )

vrtićkom opremom u skladu sa navodima iz suglasnosti.

Kastav, \_\_\_\_\_\_\_\_\_\_\_\_\_ 20 . Potpis roditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prilog 5.**

**IZVJEŠĆE O POVREDI DJETETA**

DV PONEŠTRICA

\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_

(mjesto) (datum)

• Ime i prezime djeteta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Datum rođenja: \_\_\_\_\_\_\_\_\_\_\_\_\_\_\_\_\_\_\_\_\_ Skupina: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Datum i vrijeme nastanka povrede: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Mjesto nastanka povrede: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Vrsta povrede: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Način nastanka povrede: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Poduzete mjere: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• Obrada u zdravstvenoj ustanovi (zaokružiti): DA NE

• Ostale napomene: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zapisnik sastavio/la: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis)

**Prilog 6.**

PODACI O PRIJEVOZU

Mjesto polaska:

Vrijeme:

Odredište:

Vrijeme:

Odlazak:

Povratak:

Datum: \_\_\_\_\_\_\_\_\_\_\_\_\_\_\_\_\_\_\_\_

Osobe u pratnji:\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

POPIS DJECE

|  |  |  |
| --- | --- | --- |
| RB | IME I PREZIME DJETETA | POTPIS RODITELJA |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |
| 7. |  |  |
| 8. |  |  |
| 9. |  |  |
| 10. |  |  |
| 11. |  |  |
| 12. |  |  |
| 13. |  |  |
| 14. |  |  |
| 15. |  |  |
| 16. |  |  |
| 17. |  |  |
| 18. |  |  |
| 19. |  |  |
| 20. |  |  |
| 21. |  |  |
| 22. |  |  |
| 23. |  |  |
| 24. |  |  |
| 25. |  |  |
| 26. |  |  |

Odgojitelji: \_\_\_\_\_\_\_\_\_\_\_\_\_\_\_\_\_\_\_\_\_\_ Ravnatelj: \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_